b"\n_START_ARTICLE_\nLlu\xc3\xads I de Portugal\n_START_SECTION_\nOr\xc3\xadgens familiars\n_START_PARAGRAPH_\nFill segon de la reina Maria II de Portugal i el seu marit, i rei consort, Ferran de Sax\xc3\xb2nia-Coburg Gotha (Ferran II de Portugal). Nasqu\xc3\xa9 a la cort portuguesa de Lisboa el 31 d'octubre de 1838 sent el germ\xc3\xa0 petit del tamb\xc3\xa9 rei Pere V de Portugal.\n_START_SECTION_\nAscens al tron\n_START_PARAGRAPH_\nLlu\xc3\xads fou un home culte, afeccionat a escriure poesia, per\xc3\xb2 les seves qualitats pol\xc3\xadtiques eren m\xc3\xadnimes. Aconsegu\xc3\xad ascendir al tron de Portugal per la mort, sense descendents, del seu germ\xc3\xa0 gran Pere V de Portugal el 1861 a causa del c\xc3\xb2lera._NEWLINE_El seu regnat es va caracteritzar per una s\xc3\xa8rie de canvis de govern, formats per l'alternan\xc3\xa7a entre liberals i conservadors. Duran el seu regnat, Portugal es va endarrerir respecte a altres pa\xc3\xafsos europeus en q\xc3\xbcestions tan importants com l'educaci\xc3\xb3, la pol\xc3\xadtica, l'estabilitat econ\xc3\xb2mica i el progr\xc3\xa9s tecnol\xc3\xb2gic. En temes colonials, la badia de Delgoa es va confirmar com a possessi\xc3\xb3 portuguesa el 1875, alhora que les activitats belgues al Congo negaven a Portugal un terreny entre Angola i Mo\xc3\xa7ambic._NEWLINE_Llu\xc3\xads I va ser un home de ci\xc3\xa8ncia, amb especial passi\xc3\xb3 per l'oceanografia. Va invertir gran part de la seva fortuna personal a finan\xc3\xa7ar vaixells d'investigaci\xc3\xb3 dedicats a recollir esp\xc3\xa8cimens als oceans del m\xc3\xb3n. Aix\xc3\xad fou el responsable de la creaci\xc3\xb3 d'un dels primers aquaris del m\xc3\xb3n, l'Aquari Vasco de Gama a Lisboa."